Alvheim
        
         (petroleumsfelt)
Store norske leksikon,Teknologi og industri,Petroleum,Petroleumsutvinning,Petroleumsfelter
Alvheim er et petroleumsfelt i Nordsjøen, vest for Heimdalfeltet. Feltet ligger i blokkene 24/6 og 25/4, og havdypet i området er 120–130 meter.
Operatør er fra 2016 Aker BP. Tidligere operatører er Det norske oljeselskap (2014–2016) og Marathon Oil Norge (2004–2014). Funn og utbygging Feltet består av tre funn kalt Kameleon (påvist 1998), Boa og Kneler (begge påvist 2003). Boa ligger delvis i britisk sektor. Utbyggingsplan (PUD) ble godkjent i oktober 2004 for flytende produksjons- og lagerskip tilknyttet brønnrammer på havbunnen. Produksjon fra feltet startet i juni 2008.Alvheim har en rekke satelittfelter, som vil bidra til å forlenge levetiden og øke ressursgrunnlaget. Feltene Vilje, Volund og Bøyla er knyttet opp mot produksjonsskipet Alvheim FPSO. I 2023 skal etter planen også Frosk knyttes opp mot produksjonsskipet. Kobra East & Gekko (KEG) og Trell & Trine er planlagt utbygget. Reserver Utvinnbare reserver var per 2016 beregnet til 47,1 millioner Sm 3 olje og 9,6 milliarder Sm3 gass. Per 2021 er det produsert mer enn en halv milliard fat olje fra produksjonsskipet og det forventes at de totale reservene er mer enn en milliard fat olje. Les mer i Store norske leksikon Aker BP Norsk oljehistorie Petroleumsfeltene på norsk kontinentalsokkel petroleum Eksterne lenker Alvheim – Aker BP Oljedirektoratet: Fakta om Alvheim